**מבחן במחשבת**

בהצלחה ל \_\_\_\_\_\_\_\_\_

*יקרה,*

*זמן הבחינה הוא 105 דקות (שעה ושלושת רבעי).*

*תוספת זמן- 25 דקות.*

*עליך לענות סה"כ על 6 שאלות (3 בכל פרק)*

*שימי לב- פרק שני הוא 75 נקודות! הקדישי לו את רוב הזמן בבחינה.*

*(הניקוד לכל סעיף כתוב בבחינה, זה יעזור לך להבין כמה להקדיש לכל סעיף..)*

*הקפידי על תשובות מלאות וברורות.*

*בהצלחה רבה!*

פרק ראשון– משמעות החיים

לפנייך 4 שאלות עני על 3 מתוכן. (8 נק לשאלה)

1. **הרש"ר הירש,** פירוש לספר בראשית.

**"מכאן למדו את אמונת החטא הקדמון, על יסוד זה בנו בניין רוחני, אשר היהודי מתנגד לו מעצם מהותו".** (הרש"ר הירש)

1. מהי משמעות סיפור חטא האדם הראשון על פי הנצרות?
2. כיצד מתייחסת היהדות לטענות אלו של הנצרות? פרטי.
3. **הרב דסלר**, מכתב מאליהו.

(1) **"כַּאֲשֶׁר בָּרָא אֱלֹהִים אֶת הָאָדָם, עָשָׂהוּ לְנוֹתֵן וְנוֹטֵל...**"

האם לדעת הרב דסלר לכל אדם יש מכח הנתינה? כיצד הוא מוכיח את דבריו?

(2) **"כי לא יכיר החסד אלא מי שיש בו חסד"** (הרב דסלר)

על פי הרב דסלר, מהי מטרת הקב"ה בעולם (לשם מה ברא את העולם) וכיצד אנו בני האדם יכולים לסייע למטרה זו להתממש?

1. **רמב"ם**, הקדמה לפירוש המשנה.
2. מהי תכלית כל הברואים שאינם בני אדם בעולם, לדעת הרמב"ם?
3. מהי תכלית האדם לדעת הרמב"ם? כיצד הוא מוכיח את דבריו?
4. **רמח"ל,** מסילת ישרים, פרק א, פרק י"ט.
5. מה הסתירה בין דברי הרמח"ל השונים (בפרק א' ובפרק י"ט) בנוגע לשאלת משמעות החיים?
6. כיצד ניתן ליישב את הסתירה?

פרק שני – אני מאמין

לפנייך 4 שאלות עני על 3 מתוכן. (25 נק' לשאלה)

1. **חשיבות לימוד אמונה.**

**א.** לקראת הבגרות במחשבת ישראל ניגשה רננה למורתה ואמרה לה שהיא איננה מעוניינת לגשת לבגרות

מכיוון שלדעתה אמונה זה משהו שמרגישים בלב ולא צריך ללמוד אותו כלל.

(1) כתבי התייחסות לאמירה זו של רננה על פי דעותיהם של : ריה"ל (=כוזרי), ר' נחמן ורס"ג?

(התייחסי לכל אחד  **בנפרד**). (6 נק')

(2) לאיזה מן הגישות את יותר מתחברת. הסבירי את תשובתך. (3 נק)

**ב.** (1) מהם שני חלקי התורה לפי רבנו בחיי? הסבירי והביאי דוגמה למצווה מכל חלק. (6 נק)

(2) מהי **מטרת** לימוד אמונה על פי רבנו בחיי? (4 נק')

**ג.** "כשהדור הוא שפל... אין המחשבה פועלת עליו לא לטובה ולא לרעה... אבל כיוון (שהדור) מתעלה...

הרי הוא כבר צמא למחשבה והיגיון". (הרב קוק, מאמר הדור)

מדוע על פי הרב קוק חשוב ללמד אמונה דווקא בדור הזה? הסבירי את תשובתך בפירוט. (6 נק')

1. **מהי אמונה.**

**א.** צייני והסבירי **שתיים** מתוך ההגדרות "מהי אמונה?" (10 נק')

**ב.** (1) כתבי והסבירי חמישה מתוך י"ג עיקרי האמונה שכותב הרמב"ם. (5 נק')

(2) איזה עיקר נוסף היית מוסיפה לרשימה זו, הסבירי את תשובתך. (2 נק')

**ג.** "נקל להיות בוטח בשעה שאין עיקר התפקיד של הביטחון, אך מה קשה להיות בוטח בשעת תפקידו

באמת" (החזון אי"ש, אמונה וביטחון)

מתי נמדדת באמת מידת ביטחונו של האדם על פי החזון אי"ש, **הסבירי והדגימי** את דברייך. (8 נק')

1. **כיצד מגיעים לאמונה.**

"ואין לך ימים שאדם שרוי בטובה יותר מאותן הימים... ומלמדין אותו כל התורה כולה..." (**בבלי נידה**)

"כיוון שראה אותו בעל הבירה שהוא מצטער על כך אמר לו: למה אתה מצטער? אני הוא בעל הבירה..." (**מדרש הגדול)**

**א.** מה ניתן ללמוד **מכל אחד** מן המקורות על הדרך להגיע לאמונה? מה **ההבדל** בין הדרכים? (בתשובתך התייחסי למקור כולו ולא רק למשפט המצוטט). (8 נק')

**ב.** **צייני והסבירי** שלוש מתוך חמש הדרכים שמציע **הרב דסלר** לרכוש אמונה.

איזו מן הדרכים נראית לך המתאימה ביותר עבורך? הסבירי את תשובתך. (9 נק')

**ג.** לפנייך קטע מתוך שאלה שהובאה באתר "חברים מקשיבים". קראי את הקטע ועני על השאלות:

"אני באמת כל כך רוצה להתחזק ולהתקרב... אבל אני פשוט לא יודעת איך להתחיל!

חברות מהאולפנה אומרות לי שקודם כל צריך להיות צדיק בפנימיות שלך ואז לעבור לחיצוניות אחרת זה סתם צביעות... אני באמת לא יודעת איך להתחיל ומה בא קודם... פנימיות או חיצוניות? אני פשוט רוצה לשנות מהיסוד הכל מהתחלה ולהיות עצמי! זה חשוב לי כל כך... אז בבקשה מכם תעזרו לי ותגידו לי איך מתחילים? אני ממש מבולבלת".

(1) מהי התלבטותה של הכותבת? כיצד היית עונה לה? (4 נק')

(2) כיצד יענה הרב דסלר לשאלתה? הסבירי את דברייך. (4 נק')

1. **אמונה ומימוש עצמי. מהי אמונה.**
2. **אמונה ומימוש עצמי, הרב קוק 'בקשת האני העצמי', הרב קוק 'אורות התורה'.**

תלמיד יושב ולומד גמרא יומם ולילה ולא מרגיש חיבור ללימודו. בעקבות כך מחליט התלמיד כי התורה אינה בשבילו. המורה שלו טוען כי הוא לא עשה די וכי עליו להתאמץ יותר כיוון שאין התורה נקנית אלא בעמל. התלמיד ורבו פגשו את הרב קוק ותיארו בפניו את המצב.

1. כיצד היה עונה הרב קוק לתלמיד וכיצד היה עונה הרב קוק למורה? פרטי. (7 נק')
2. כתבי מה היה חטאה של אדם האדמה ומה היה חטאה של הלבנה על פי **הרב קוק**. (6 נק')
3. **הרש"ב מליובאוויטש, ספר המאמרים.**

"המשל הוא בזה כמו אבן שטבעו הוא לירד למטה...."

הסבירי מה מוכיח הרש"ב באמצעות הדימוי על האבן שנזרקת כלפי מעלה? (7 נק')

1. הגדירי אמונה לפי כל אחד מהמקורות הבאים: (5 נק')
2. "רבי אליעזר אומר: כל מי שיש לו פת בסלו, ואומר: מה אוכל למחר, אינו אלא מקטני אמונה" **(מסכת סוטה)**
3. "בשעה שמכניסים אדם לדין אומרים לו: נשאת ונתת באמונה? ... **(מסכת שבת)**

**שאלת בונוס:** (2 נק')

1. ספרי על תובנה או נקודה שהייתה לך משמעותית מתוך לימוד הפרק השני 'אני מאמין'.
2. איזה מקור מבין המקורות שנלמדו השפיע עלייך ביותר? הרחיבי.

**בהצלחה רבה!**